### | | | | --- | --- | | | | | --- | | **Teknik- og Miljøudvalget** 3. september 2020 Sagsnr. 710-2018-21901 Dok.nr. 710-2020-218927 Frederik Johansen | | 143.                Udbygning af E45 i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til et høringssvar om
VVM-undersøgelserne for udbygningen af E45. Vejdirektoratet har sendt
VVM-undersøgelser for strækningen Aarhus S til [adresse] N og for strækningen
[adresse] til [adresse] i høring.

VVM-undersøgelserne redegør for de miljømæssige konsekvenser
en udbygning af motorvejen vil have på miljøet, såfremt motorvejen udbygges fra
de nuværende to spor til tre spor i hver retning.

Vejdirektoratet vil på baggrund af høringen udarbejde en
indstilling til transportministeren, som kan danne grundlag for en beslutning
om det videre forløb. Gennemførelse af projektet kræver, at der træffes politisk
beslutning og afsættes finansiering.

Høringssvaret peger på de forhold, som Favrskov Kommune har
interesse i at få varetaget i forbindelse med udbygningen af E45.

**VURDERING**

Teknik og Miljø vurderer, at selv om der er foretaget to
VVM-undersøgelser for den samlede strækning fra [adresse] til [adresse], bør
udvidelsen af E45 ses som et samlet projekt.

Vejdirektoratets egne beregninger viser, at betragtes
strækningen som én samlet udvidelse, bliver projektet samfundsøkonomisk
rentabelt. Derudover noterer kommunen sig, at der i samme beregninger ikke er
medregnet synergieffekter ved ét samlet projekt. Med synergieffekterne kan
forventes en endnu bedre samfundsøkonomi ved at udvide hele strækningen. Derfor
anbefaler Favrskov Kommune, at de to strækninger Aarhus S til [adresse] N og
[adresse] til [adresse] behandles som ét samlet projekt.

En ombygning af motorvejskryds [adresse] N som skitseret i
VVM-undersøgelsen vil afhjælpe trængselsproblemerne. Vi peger i den forbindelse
på, at det er nødvendigt, at den nye løsning giver attraktive og sikre rammer
for cyklister, da cykelpendling til/fra [adresse] forventeligt øges i takt
med udbredelsen af el-cykler.

[adresse] opfordrer Vejdirektoratet til, at der ud
over udbygningen af E45 også sker en prioritering af forbindelsen mellem [adresse]
og Viborg. Det betyder, at tilslutningsanlægget på E45 ved frakørsel 47 (Tilst)
bør forberedes allerede nu, så kapaciteten i anlægget bliver væsentligt
forøget. Dermed er anlægget bedst muligt forberedt til udbygningen af rute A-26
([adresse]).

Der vil også være et behov for at sikre kapacitetsforholdene
og trafikafviklingen i området på begge sider af E45 mellem [adresse] N og
frakørsel 44 (Hadsten). Byudviklingen vil forventeligt tage fart inden for en
årrække, så der er væsentligt flere boliger og erhverv, der skal vejbetjenes og
have adgang til E45. Derfor er det vigtigt at fremtidssikre E45 på denne del af
den undersøgte strækning. Vejdirektoratet bør derfor sikre en ny
tilslutningsmulighed mellem frakørsel 44 (Hadsten) og frakørsel 46 (Hinnerup)
ved [adresse].

Det er vigtigt, at motorvejsudvidelsen håndterer den
støjpåvirkning, der vil være af boliger i nærheden af motorvejen.

I projektforslaget planlægges med støjdæmpning ved [adresse], der
allerede nu er påvirket af støj fra motorvejen. Vi vurderer, at en støjskærm
langs hele strækningen vil være at foretrække, da den giver den bedste
støjreduktion.

Der er ikke udført støjberegninger for boligområdet i
[adresse]. Det fremgår af VVM-undersøgelsen, at det er vurderet, at boligerne
ligger tæt på [adresse], og at boligerne hovedsageligt er støjbelastede på
grund af trafikken på [adresse] og i mindre grad på grund af motorvejen. Der
gøres opmærksom på, at mulighederne for støjafskærmning ved [adresse] burde have
været undersøgt.

Selv om der er indarbejdet støjreducerende tiltag i
projektforslaget, så vil der være boliger, der støjbelastes ved projektet fx
ved [adresse]. Vejdirektoratet opfordres til i den videre proces at undersøge, om
der kan gøres yderligere tiltag for at afhjælpe støjgener ved de påvirkede
ejendomme, som ikke omfattes af støjreducerende tiltag som støjvolde.

Derudover peges i høringssvaret på natur- og miljømæssige
forhold, herunder at udvidelsen sker med størst mulig hensyntagen til miljø,
natur og bæredygtighed. Projektet er en oplagt mulighed for at forbedre de
eksisterende forhold for dyr og mennesker på tværs af motorvejen. Således
opfordrer vi til, at der implementeres rekreative passager og faunapassager,
hvor forhold taler for det ud fra nuværende forhold og under hensyntagen til
forventede bestande af vildt i eksisterende og kommende naturprojekter langs
motorvejen.

**ØKONOMI**

Der er ingen økonomiske konsekvenser.

**INDSTILLING**

Direktøren for Teknik og Miljø indstiller til Byrådet:

1.    At godkende høringssvaret
vedrørende VVM-undersøgelserne for udbygningen af motorvej E45.

**BESLUTNING**

**Bilag**

|  |  |
| --- | --- |
| E45 [adresse] motorvej [adresse] VVM-undersøgelse | 710-2020-221650 |
| E45 Nordjyske motorvej Randers VVM-undersøgelse | 710-2020-221647 |
| UDKAST - Høringssvar til Vejdirektoratet om udbygning af E45 | 710-2020-221390 |